بلاروس-دا موخالیفتین و لوکاشنکو طرفدارلاری‌نین نوماییش‌لری داوام ائدیر.
بلاروس پرزیدنتی آلکساندر لوکاشنکو حکومتین فابریکا گیریش‌لرینده میتینگ کئچیرن‌لرله باغلی تدبیر گؤرجیینی بیلدیریب.
لوکاشنکو اعتراض آکسیا‌لارینا قوشولمایان ایشچی‌لره تشککور ائدیب. او، اؤلکه‌ده مرکب اجتماعی-سیاسی وضعیتین قالماقدا داوام ائتدیگینی قئید ائدیب.
لوکاشنکو باتی بلاروس-‌داکی آکسیا‌لاری مالیه‌لشدیرمکده اتهام ائدیب و بونون اورتایا چیخاریلماسی اوچون فعالیت‌لرین داوام ائتدیگینی بیلدیریب.
او، آوروپا بیرلیگی‌نین لیدرلرینی بلاروس‌-داکی وضعیتی موذاکیره ائتممه‌یه، اؤز اؤلکه‌لرین‌دکی پروبلئم‌لره دقت یئتیرمه‌یه چاغیریب.
دیگر طرف‌دن، لوکاشنکو یئنی حکومتی‌نین ترکیبینی ده تصدیقله‌ییب. پرزیدنت رومان قولووچئنکونو حکومتین رهبری وظیفه‌سینده ساخلاییب.
قئید ائدک کی، ایندیکی وضعیتده نامیزدلیک پارلامنتین آشاغی پالاتاسی ایله راضیلاشدیریلما‌لی‌دیر.
